Johan Fredrik Winter Jakhelln

Johan Fredrik (Fritz) Winter Jakhelln (født 16. juni 1876 i Bodø, død 6. mai 1973Dødsdato fra gravferdsetaten i Oslo .) var en norsk diplomat.

Etter examen artium 1894 og juridisk embetseksamen cand.jur. 1899, var han sekretær ved det svensk-norske generalkonsulatet i Hamburg 1900, attaché ved legasjonen i Paris 1901 samt Brussel og Haag, før han i 1903 tjenestegjorde i Utenriksdepartementet i Stockholm frem til unionsoppløsningen i 1905. Deretter tjenestegjorde han som chargé d'affaires i St. Petersburg, den gang var hovedstaden i Russland. I 1906 ble han legasjonsskretær ved Parislegasjonen. Året etter var han legasjonssekretær ved legasjonen i London. Han var legasjonssekretær i St. Petersburg fra 1909 til 1917. Etter den russiske revolusjonen i 1917 tjenestegjorde han i et år som legasjonsråd i Paris før han i perioden 1921-1924 var stasjonert i Moskva. 

I 1924 forflyttet han seg til Sør-Amerika, først som chargé d'affaires, sendemann og generalkonsul i Rio de Janeiro, som den gang huset Norges legasjon med sideakkreditering til Montevideo i Uruguay og Asunción i Paraguay. 

Fra 1927 til 1936 var han sendemann til Finland med Estland, Litauen og Latvia som sideakkrediteringer, før han avsluttet tjenesten utenlands med stasjonering ved legasjonen i Lisboa fra 1936 til 1946. 

Han ble i 1924 utnevnt til kommandør med stjerne av St. Olavs Orden og hadde flere utenlandske ordner.Jakhelln, Johan Fredrik Winter (Fritz) i Hvem er Hvem, 1973.

Han var sønn av Bodø-kjøpmann Carl Johan Jakhelln (1827–1902) og Anne Elise Nørregaard (1837-1913). Selv giftet han seg med Josephine Couderchet (1883–1961). Deres sønn Carl Johan Fredrik Jakhelln (1914–1987) ble også diplomat.

Se også
 Jakhelln (slekt)

 Referanser 

Kategori:Norske ambassadører
Kategori:Norges ambassadører til Brasil
Kategori:Norges ambassadører til Uruguay
Kategori:Norges ambassadører til Paraguay
Kategori:Norges ambassadører til Finland
Kategori:Norges ambassadører til Estland
Kategori:Norges ambassadører til Latvia
Kategori:Norges ambassadører til Litauen
Kategori:Norges ambassadører til Portugal
Kategori:Personer fra Bodø kommune
Kategori:Kommandører med stjerne av St. Olavs Orden
Johan Fredrik Winter